****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi 23. november 2023 nr 1-8/23/23

Algus kell 17.00, lõpp kell 19.03

**Koosolekut juhatas** Helmut Hallemaa

**Protokollis** Maria Kuldkepp

**Võtsid osa liikmed:** Harri Juhani Aaltonen, Helmut Hallemaa, Rain Hüva (Teams), Valter Kraavi (Teams), Timo Tints, Tõnis Tulp, Malle Vahtra (Teams), Villem Varik (Teams), Ando Kiviberg, Randel Länts (Teams), Gunnar Veermäe

**Võtsid osa asendusliikmed** Kert Kärner (Teams), Raul Kukk (Peep Aru asendusliige)

**Puudus:** Peep Aru

**Koosolekul viibisid:** volikogu esimees Helmen Kütt (Teams), rahandusameti juhataja Kadri Kütt, abilinnapea Kalvi Märtin, peaarhitekt-arhitektuuriameti juhataja Olav Remmelkoor (Teams), abilinnapea Tonio Tamra, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Viljandi linna 2023. aasta II lisaeelarve (2023/207)

2. Aqva Spa kiri

3. Detailplaneeringukohaste rajatiste väljaehitamise ja väljaehitamisega seotud kulude kandmises kokkuleppimise kord (2023/206)

4. Hoonestusõiguse lepingu muutmine (2023/210)

5. Loa andmine varaliste kohustuste võtmiseks (2023/211)

6. 2040+ üldplaneeringu edasisest tegevuskavast. O. Remmelkoor

7. Viljandi Linnavalitsusele avaliku saunateenuse korraldamise kohustuse panemine (2023/205)

8. Volikogu ja komisjonide 2024. aasta töögraafik

9. Muud küsimused

**PÄEVAKORRAPUNKT NR 1**

**Viljandi linna 2023. aasta II lisaeelarve (2023/207)**

**KUULATI:**

M. Timpson – Viljandi linnavalitsus on koostanud 2023. aasta II lisaeelarve eelnõu, millega muudetakse sihtrahasid ja omatulude eelarveid, samuti tõstetakse summasid eelarveridadel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt -99 813 eurot.

K. Kütt selgitas, millest II lisaeelarve koostamisel lähtuti ja kuidas edasi plaanitakse jätkata.

**Küsimused:**

A. Kiviberg, H.-J. Aaltonen, T. Tulp, H. Hallemaa

Koosoleku juhataja pani eelnõu hääletusele.

**Hääletati:**

9 poolt, 2 erapooletut, keegi ei olnud vastu.

**OTSUSTATI:**

Toetada eelnõu „Viljandi linna 2023. aasta II lisaeelarve (2023/207)“.

**PÄEVAKORRAPUNKT NR 2**

**Aqva Spa kiri**

**KUULATI:**

M. Timpson – Viljandi linna ja Viljandi valla esindajate poolt on koostatud kiri Aqva Spa esindajatele. Kiri sisaldab Viljandi linna ja Viljandi valla, kui Tellijate poolt nõudmisi ja tingimusi, mida peaks Aqva Spa kui Teenuseosutaja täitma. Seatud tingimused ja nõudmised annavad Tellijale kindlustunde, et Teenuseosutaja on huvitatud oma lepinguliste kohustuste täitmisest.

H. Kütt selgitas kirja koostamisele eelnenud protsessi ja selle loodetavat tulemust.

**Küsimused:**

A. Kiviberg, H. Hallemaa, H.-J. Aaltonen

**Eriarvamus:**

A. Kiviberg – ei nõustu käesoleva kirja edastamisega Aqva Spa esindajatele.

**Ettepanek:**

H. Hallemaa – kirja viimane lause ei kanna edasi lepingusoaliste kahe nõupidamise kokkuleppeid ja mõtteid. Sisus muudab see tegelikult mõtetuks ka selle käesoleva kirja enda. Viimane lause tuleb kas eemaldada või olulisel määral sisus ümber sõnastada.

**OTSUSTATI:**

Võtta informatsioon teadmiseks ja jätkata lepinguosalistega kokkulepete saavutamist.

**PÄEVAKORRAPUNKT NR 3**

**Detailplaneeringukohaste rajatiste väljaehitamise ja väljaehitamisega seotud kulude kandmises kokkuleppimise kord (2023/206)**

**KUULATI:**

K. Märtin – 13.01.2022 jõustusid planeerimisseaduse (PlanS) muudatused, sh muudatus, mis näeb ette, et kohalikud omavalitsused kehtestavad korra, milles nähakse ette PlanS § 131 lõikes 1 nimetatud detailplaneeringukohaste ja planeeringulahenduse elluviimiseks otseselt vajalike ning sellega funktsionaalselt seotud rajatiste väljaehitamiseks või väljaehitamisega seotud kulude täielikuks või osaliseks kandmiseks kokkuleppimise alused.

**Küsimus:**

H. Hallemaa

**Ettepanek:**

H. Hallemaa – saata II lugemisele, sest tegemist on põhimõttelise uue korra ja väga sisuka eelnõuga, mis vajab põhjalikku süvenemist ja arutelu.

Koosoleku juhataja küsis, kas keegi nõuab ettepaneku hääletust. Hääletust ei nõutud. Komisjon nõustus ettepanekuga.

**OTSUSTATI:**

Saata eelnõu „Detailplaneeringukohaste rajatiste väljaehitamise ja väljaehitamisega seotud kulude kandmises kokkuleppimise kord (2023/206)“ II lugemisele.

**PÄEVAKORRAPUNKT NR 4**

**Hoonestusõiguse lepingu muutmine (2023/210)**

**KUULATI:**

K. Märtin – Eelnõu eesmärgiks on pikendada algselt 03.12.2018 sõlmitud kinnistule aadressiga Riia mnt 68, Viljandi hoonestusõiguse seadmise lepingu punktis 6.4. toodud kasutusloa saamise hiliseimat tähtaega kolme aasta võrra ehk kuni 01.08.2028.

A. Kiviberg taandas ennast

**Küsimus:**

H.-J. Aaltonen

**Sõnavõtud:**

H.-J. Aaltonen, H. Hallemaa

**Ettepanekud:**

H.-J. Aaltonen esitas kirjalikud ettepanekud, mille koostamine toimus koosoleku ajal.

Seni arutas komisjon päevakorrapunkte nr 5 ja nr 6.

**Ettepanek nr 1:**

Kehtestada Clevon AS suhtes sanktsioon 1000 € kuus kuni CLEVON AS on täitnud enda kohustuse.

**Ettepanek nr 2:**

Kehtestada Clevon AS suhtes sanktsioon 1000 € kuus kuni CLEVON AS on täitnud enda kohustuse. Kui kohustus on täidetud, tagastada tasutud raha CLEVON AS-ile.

Koosoleku juhataja pani ettepanekud konkureerivale hääletusele.

**Hääletati:**

Ettepanek nr 1: 0 poolt, keegi ei olnud erapooletu ega vastu.

Ettepanek nr 2: 9 poolt, keegi ei olnud erapooletu ega vastu.

**Otsustati:**

Toetada ettepanekut nr 2.

Koosoleku juhataja pani konkureerivale hääletusele eelnõu ilma muudatuseta ja eelnõu koos muudatusettepanekuga.

**Hääletati:**

Eelnõu ilma muudatuseta: 1 poolt, keegi ei olnud erapooletu ega vastu.

Eelnõu koos muudatusettepanekuga: 8 poolt, keegi ei olnud erapooletu ega vastu.

**Otsustati:**

Toetada eelnõu koos muudatusettepanekuga.

Koosoleku juhataja pani eelnõu koos muudatusettepanekuga hääletusele.

**Hääletati:**

9poolt, keegi ei olnud erapooletu ega vastu.

**OTSUSTATI:**

Toetada eelnõu „Hoonestusõiguse lepingu muutmine (2023/210)“ koos muudatusettepanekuga.

**PÄEVAKORRAPUNKT NR 5**

**Loa andmine varaliste kohustuste võtmiseks (2023/211)**

**KUULATI:**

K. Märtin – eelnõu eesmärk on saada Viljandi Linnavolikogult luba varaliste kohustuste võtmiseks, et korraldada 2024. aastal enne uue eelarve kinnitamist riigihange ning sõlmida selle tulemusel hankeleping Järveotsa arendusala II-etapi ehitustöödega jätkamiseks.

**Sõnavõtud:**

H. Hallemaa, A. Kiviberg

Koosoleku juhataja pani eelnõu hääletusele.

**Hääletati:**

11 poolt, keegi ei olnud erapooletu ega vastu.

**OTSUSTATI:**

Toetada eelnõu „Loa andmine varaliste kohustuste võtmiseks (2023/211)“.

**PÄEVAKORRAPUNKT NR 6**

**2040+ üldplaneeringu edasisest tegevuskavast.**

**KUULATI:**

O. Remmelkoor tutvustas 2040+ üldplaneeringu edasist tegevuskava, siiani loodud lähteseisukohti, avalike arutelude ja inimeste kaasamise plaane järgmiste aastate jooksul. Põhiplaan plaanitakse kehtestada 2025. aastaks. Kõige suuremaks probleemiks võivad kujuneda linnavalitsuse arhitektuuriameti enda organisatsioonilised võimekused ja suutlikkus pidada üldplaneeringu koostajaga sammu. Lähiajal plaanitakse üle vaadata asutuste nimekiri, kellega veel jagada lähteseisukohti.

**Küsimus:**

R. Hüva

**Sõnavõtt:**

H. Hallemaa

**OTSUSTATI:**

Võtta informatsioon teadmiseks.

**PÄEVAKORRAPUNKT NR 7**

**Viljandi Linnavalitsusele avaliku saunateenuse korraldamise kohustuse panemine (2023/205)**

**KUULATI:**

H.-J. Aaltonen – eelnõu eesmärgiks on kindlustada avaliku saunateenuse pakkumist Viljandi Linnavalitsuse poolt, sest tegemist on tähtsa kultuurielemendiga linnakodanike elus.

**Küsimused:**H. Hallemaa, R. Hüva

**Ettepanek:**

H. Hallemaa – lisada protokollile K. Kütt esitlus sauna kuludest ja tuludest.

Komisjon nõustus ettepanekuga.

Esitlus sauna kuludest ja tuludest on lisatud protokollile.

**Sõnavõtud:**

A. Kiviberg, H. Hallemaa, R. Hüva

**Lõppsõna:**

H.-J. Aaltonen

**Ettepanek:**

H.-J. Aaltonen – viia läbi isikustatud nimeline hääletus.

Koosoleku juhataja pani ettepaneku hääletusele.

**Hääletati:**

8 poolt, keegi ei olnud erapooletu ega vastu.

Koosoleku juhataja pani eelnõu hääletusele.

**Hääletati:**

**Poolt seitse (7):** H.-J. Aaltonen, A. Kiviberg, G. Veermäe, T. Tints, T. Tulp, R. Hüva, V. Kraavi

**Erapooletuid kaks (2):** M. Vahtra, R. Kukk

**Keegi ei olnud vastu.**

H. Hallemaa ja R. Länts ei osalenud hääletuses.

**OTSUSTATI:**

Toetada eelnõu „Viljandi Linnavalitsusele avaliku saunateenuse korraldamise kohustuse panemine (2023/205)“.

**PÄEVAKORRAPUNKT NR 8**

**Volikogu ja komisjonide 2024. aasta töögraafik**

**KUULATI:**

H. Hallemaa – on koostatud 2024. aasta volikogu ja komisjonide töögraafik.

**Ettepanek:**

H. Hallemaa – 15. detsembriks palun komisjoni liikmeid saata ettepanekud linnavolikogu eelarve- ja arengukomisjoni järgmise aasta arutelude teemadeks.

**OTSUSTATI:**

Komisjon kiitis heaks 2024. aasta töögraafiku ja ettepaneku.

**PÄEVAKORRAPUNKT NR 8**

**Muud küsimused:**

**KUULATI:**

H.-J. Aaltonen **–** kui koosolekute ajal esinevad tehnilised probleemid, siis mis võiks olla selle lahendamisejuhis või edasi jätkamise suunis.

**OTSUSTATI:**

Selguse huvides võiks selliseid küsimusi käsitleda komisjoni põhimäärus.

(allkirjastatud digitaalselt) (allkirjastatud digitaalselt)

Helmut Hallemaa Maria Kuldkepp

koosoleku juhataja protokollija